Augmenta el nombre d’avisos de retirada de trastos per part del veïnat
04 de Abril de 2019

Carcaixent

Des de l’entrada en funcionament el passat mes d’octubre del nou sistema d’alertes mitjançant cartells adhesius en els estris i trastos deixats al carrer, ha augmentat el nombre d’avisos per part del veïnat per a retirada de trastos en els seus domicilis. D’igual manera també s’han reduït les recollides extraordinàries fetes per PROCARSA.

En quant al funcionament del sistema d’avisos adhesius, quan s’observa algun element en la via pública, es diposita un adhesiu en el que s’avisa que la conducta no és apropiada i que està sotmesa a sanció. L’objectiu és, a través de la visualització, conscienciar a la ciutadania de que es tracta d’un comportament no adequat. En menys de 48 hores, es passa a recollir els estris par part de PROCARSA. De forma simultània, també es van instal·lar diversos panells en punts concrets de la localitat recordant que està prohibit tirar trastos i enderrocs i que l’incompliment d’este fet està sotmès a sanció econòmica.

Al llarg de 2018 l’Ajuntament de Carcaixent, a través de l’empresa municipal PROCARSA, va realitzar 1.474 serveis extra de recollida de mobles i trastos en la via pública. Donat l’augment creixent d’este tipus de conductes, des del consistori es va decidir fer un seguiment exhaustiu de les recollides extraordinàries i endurir la seua postura davant els comportaments incívics d’una part de la població, postura que ja ha donat els primers resultats. Així respecte al mateix període de l’any anterior, primer trimestre de 2018, s’ha reduït en 100 en número de serveis extraordinaris de recollida de trastos en la via pública, 354 recollides front les 254 de 2019.

Convé recordar que des de l'Ajuntament de Carcaixent es presta un servei gratuït de recollida de trastos i altres estris a través de l'empresa municipal PROCARSA els dilluns, dimecres, dijous i divendres. Les persones interessades en fer-ne ús, solament han de cridar al telèfon 962430436 per convindre l’hora i punt de recollida amb els operaris. Com a novetat, a la web de PROCARSA s’ha habilitat un formulari per a que qui ho desitge puga sol·licitar la recollida de forma telemàtica.

El regidor Carles Albert, responsable de l’Àrea de Neteja Viària, s’ha mostrat molt satisfet pels bons resultats que s’estan observant amb el sistema d’avisos adhesius «senyalitzar estes pràctiques que demostren l'incivisme d’una xicoteta però recurrent part de la ciutadania, fa veure que no són comportaments normals i que s’ha de procedir d’altra manera». A més, ha incidit, «s’ha tenir present que no fer un bon ús del servei de recollida suposa un gasto extraordinari de neteja i coordinació del que es fan càrrec tots els contribuents».

Per este motiu, vistos els resultats, i tenint en compte que l'Ajuntament ja posa a la disposició dels ciutadans el servei gratuït de recollida 4 dies a la setmana junt al servei de l’Ecoparc obert de dilluns a dissabte, el regidor anuncia que va a continuant treballant-se en la conscienciació ciutadana per a intentar modificar estes conductes.